MINISTRU KABINETA SĒDES PROTOKOLLĒMUMS

Rīgā Nr. 2012.gada\_\_\_\_\_\_

.§

**Informatīvais ziņojums**

**par Baltijas inovatīvās pētniecības un tehnoloģiju infrastruktūras (BIRTI) projektu**

1. Pieņemt zināšanai un atbalstīt izglītības un zinātnes ministra iesniegto informatīvo ziņojumu.
2. Izglītības un zinātnes ministrijai līdz 2012.gada 30.oktobrim sagatavot Baltijas inovatīvās pētniecības un tehnoloģiju infrastruktūras (BIRTI) projekta idejas aprakstu angļu valodā un iesniegt Finanšu ministrijā.
3. Finanšu ministrijai divu nedēļu laikā pēc Izglītības un zinātnes ministrijas atbilstoši JASPERS veidlapai izstrādātā BIRTI projekta idejas apraksta angļu valodā saņemšanas nodrošināt BIRTI projekta idejas apraksta iesniegšanu tehniskā atbalsta instrumenta „Kopējā palīdzība projekta sagatavošanai Eiropas reģionos” (turpmāk – JASPERS) ekspertiem tehniski ekonomiskā pamatojuma izstrādei.
4. Izglītības un zinātnes ministrijai sadarbībā ar Ārlietu ministriju un Finanšu ministriju trīs mēnešu laikā pēc JASPERS izstrādātā tehniski ekonomiskā pamatojuma saņemšanas izstrādāt BIRTI projekta ieviešanas grafiku ar konkrētiem uzdevumiem un termiņiem.
5. Izglītības un zinātnes ministrijai līdz 2012.gada 30.oktobrim izveidot BIRTI projekta vadības grupu.
6. Izglītības un zinātnes ministrijai līdz 2013.gada 1.aprīlim iesniegt izskatīšanai Ministru kabinetā informatīvo ziņojumu par progresu BIRTI projekta pieteikuma izstrādē, tajā, cita starpā, iekļaujot JASPERS tehniski ekonomiskā pamatojuma rezultātus un projekta īstenošanai nepieciešamā finansējuma apjomu un avotus, kā arī aprakstu par BIRTI projekta ieviešanas progresu Lietuvā un Igaunijā.
7. Izglītības un zinātnes ministrijai līdz 2012.gada 30.oktobrim sadarbībā ar Ārlietu ministriju un Finanšu ministriju izstrādāt pasākumu plānu Latvijas puses sarunām ar EK pārstāvjiem, lai aizstāvētu Latvijas intereses BIRTI projekta idejas ieviešanas finansēšanai ES daudzgadu budžeta 2014.-2020.gadam ietvaros.

Ministru prezidents V.Dombrovskis

Izglītības un zinātnes ministrs R.Ķīlis

Iesniedzējs:

Izglītības un zinātnes ministrs R.Ķīlis

Vizē:

Izglītības un zinātnes ministrijas

valsts sekretāra vietniece –

Struktūrfondu un starptautisko finanšu

instrumentu departamenta direktore,

valsts sekretāra pienākumu izpildītāja L.Sīka

05.10.2012. 9:20

271

A.Žilinska, 67047971

antra.zilinska@izm.gov.lv